મુંબઇ : 2013નાં આઇપીએલ સ્પોટ ફિક્સિંગ મુદ્દે હરિયાણાનાં ઓફ સ્પિનર અજીત ચંદીલા પર બીસીસીઆઇ દ્વારા આજીવન પ્રતિબંધ લગાવી દેવામાં આવ્યો છે. બીસીસીઆઇનાં એક અન્ય આરોપી મુંબઇનાં બેટ્સમેન હિકેન શાહ પર પાંચ વર્ષનો પ્રતિબંધ લગાવી દીધો છે. સોમવારે મુંબઇમાં બીસીસીઆઇની અનુશાસન સમિતીની બેઠક બોલાવવામાં આવી હતી. અધ્યક્ષ શશાંક મનોહરની અધ્યક્ષતાવાળી સમિતીનાં સભ્યોમાં જ્યોતિરાદિત્ય સિંધિયા અને નિરંજન શાહનો પણ સમાવેશ થાય છે. આ મુદ્દે એક અન્ય આરોપી પાકિસ્તાની એમ્પાયર અસદ રઉફને 12 ફેબ્રુઆરીએ સજા ફટકારવામાં આવશે. તેને જવાબ આપવા માટે 9 ફેબ્રુઆરી સુધીનો સમય આપવામાં આવ્યો છે.